Klubben overlevde også i 1989, og slo cupmester Sprint/Jeløy ut av cupen på vei til en semifinale, men rykket ned i 1990, tross at de da nådde kvartfinalen i NM. Jardar rykket rett opp igjen, men holdt seg bare i 1. divisjon to år, og falt helt ned til 9.-plass av 11 i 2. divisjon avdeling A i 1994. Etter tre magre år vant Jardar sin (omdøpte) 1. divisjonsavdeling i 1997, men tapte 1–5 for Byåsen i kvalifisering om opprykk. Laget ble oppløst etter 1999-sesongen.